《席上奉呈教授欧阳丈时并饯戴兄故其中及之》
宋代·赵蕃

良由姿不敏，所以须朋友。
朋友多得人，不忍相瑕垢。
万安初经过，渝水重邂逅。
君今分教来，我政官曹守。
何期逃虚中，乃值平生旧。
蛮山虽云荒，蛮水亦颇秀。
功名汉将余，草木骚人后。
春园纵芳歇，夏屋属阴茂。
官池荷卷舒，野寺泉波骤。
追随方自兹，留落复何有。
合者故慰心，离者频回首。
聊歌五字诗，以侑一杯酒。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。